Az eljárás rövid ismertetése:
A hatóság az ügyfél kérelmére a nyilvántartásából adat igazolására hatósági bizonyítványt ad ki, többek között ingatlan meglévő házszámának igazolása céljából. A kérelemben szükséges feltüntetni a felhasználás célját az esetleges illetékfizetési kötelezettség megállapítása érdekében. Ha az ügyfél valótlan vagy olyan adat igazolását kéri, amellyel a hatóság nem rendelkezik, a hatóság a hatósági bizonyítvány kiadását megtagadja. Ha jogszabály másként nem rendelkezik, a hatósági bizonyítványban fel kell tüntetni, hogy azt kinek, milyen célból, mely szerv eljárásában történő felhasználásra és milyen bizonyítékok alapján adták ki. A hatósági bizonyítvány tartalmát - az ellenkező bizonyításáig - mindenki köteles elfogadni.
Az eljárás jogi alapja: 
· Az általános közigazgatási rendtartásról szóló 2016. évi CL. törvény (Ákr.) 95. § „Hatósági bizonyítvány”, 97. § „Hatósági nyilvántartás”
· Az illetékekről szóló 1990. évi XCIII. törvény
Illetékességi terület: Herceghalom közigazgatási területe
Eljárási illetékek: Az illetékekről szóló 1990. évi XCIII. törvény (Itv.) alapján 
Eljárás megindítása:
· Cégek kizárólag elektronikus úton (cégkapun keresztül) terjeszthetik elő kérelmüket.
· Magánszemélyek:
·  elektronikus úton ügyfélkapu, vagy
· a kitöltött, aláírt kérelmet és mellékleteit a Herceghalomi Polgármesteri Hivatalhoz benyújtani személyesen nyitvatartási időben, vagy postai úton
Magánszemélyeknek házszám megállapító határozatok kézhezvétele a következő módokon lehetséges:
· személyes átvétel (ügyfélszolgálaton)
· postai úton (5-7 munkanap)
· ügyfélkapun keresztül
Mellékletek: Kérelem nyomtatvány, mellékletek
Ügyintézési határidő: sommás eljárásban[1] 8 nap, teljes eljárásban 60 nap
I. fokon döntést hozó szerv: Herceghalom Község Jegyzője
II. fokon eljáró hatóság: Pest Vármegyei Kormányhivatal

[1] Az általános közigazgatási rendtartásról szóló 2016. évi CL. törvény 41. § (1) bekezdése értelmében „Sommás eljárásnak van helye, ha a) a hiánytalanul benyújtott kérelem és mellékletei, valamint a hatóság rendelkezésére álló adatok alapján a tényállás tisztázott, és b) nincs ellenérdekű ügyfél.”

